alexandrainst/scandi-wiki huggingface dataset:
Källungefløyen

Källungefløyen eller Källungeflöjeln er en skipsfløy av den norrøne typen veðrviti. Den satt på Källunge kyrka på Gotland fram til den ble oppdaget ut på 1900-tallet. Fløyen er opprinnelig en skipsfløy, og én av kun to kjente slike føyer i Sverige. Den andre er Söderalafløyen. Sammen med to norske skipsfløyer av samme type, Heggenfløyen og Tingelstadfløyen, utgjør disse fløyene de eneste som er funnet i Skandinavia fra vikingtiden.

Källungefløyen, som ligner den norske Heggenfløyen, dateres til 1000-tallet og antas å stamme fra stavnen på et vikingskip, i det innfestingen har en vinkel på 110˚. På et eller annet tidspunkt har blitt festet til spiret på Källunge kyrka, men det er usikkert av hvilken grunn, og der sto den til i 1930, da spiret ble tatt ned for reparasjon. Det kan ha hatt med leidangen å gjøre, slik det trolig var i Norge.

Källungefløyen består av en ubrutt tynn plate av bronse som er dekorert med dyreornamentikk og ranker i en kombinasjon av mammen- og ringeriksstil. Over spissen av buen står det er firefotet dyr (kanskje ei løve) med en lang, dobbel hale og en slange viklet rundt halsen. Som de tre andre bevarte skipsfløyene fra 1000-tallet er den buede framkanten dekket av små systematiske hull langs kanten. Fløyen er 35,5 cm lang og 23,3 cm høy. I dag er Källungefløyen en del av Gotlands Museums Föremålssamling.

Se også 
 Heggenfløyen
 Høyjordfløyen
 Tingelstadfløyen
 Norderhovfløyen
 Söderalafløyen

Referanser

Kilder 
 Gotlands museum

Arkeologiske artefakter
Svensk kultur
Oluf Stigsen Krognos til Krapperup og Bollerup

Oluf Stigsen Krognos (d. ca. 1505) var en dansk riksråd, far til Mourits Olufsen Krognos. 

Han var sønn av Stig Olufsen Krognos til Krapperup og Bollerup og Barbara Clausdatter Brahe. I 1483 var han ridder og i 1492 riksråd. Fra 1486 til 1501 nevnes han som lensmann på Varberg, og i 1505 var han høvedsmann på Laholm. Han var tett knyttet til sin fetter rikshoffmester Poul Laxmand, og opptok hans barn i huset da Laxmand ble slått ihjel.

Krognos var gift to ganger, først med Gertrud Knudsdatter Hase og deretter med Anne Mouritsdatter Gyldenstjerne til Ågård og Bregentved. Anne Mouritsdatter giftet sig siden med Predbjørn Clausen Podebusk d. 1541).

Referanser 

Danske riksråder
Danske godseiere
Slekten Krognos
Sivert Todal

Sivert Todal (født 13. september 1902 i Aure, død 1988 i Aure) var en norsk gårdbruker og politiker for Venstre som var ordfører i Aure kommune fra 1952 til 1957, og som senere representerte partiet Venstre på Stortinget i åtte år.

Todal gikk fylkeslandbruksskolen på Gjermundnes i 1924. Han var aktiv i ungdomslagbevegelsen, og var formann i Nordmøre Ungdomslag i årene 1934-1939. Og i 1941 tok han over farsgården, et bruk han drev til han ble 70 år gammel. I årene 1951-1957 var han ordfører for Venstre i Aure, og han ble da den siste av "Todalsordførerne" som dominerte politikken og ordførervervet i Aure rundt århundre-skiftet og mellomkrigstiden. Høsten 1957 ble Todal valgt til stortingsrepresentant fra Møre og Romsdal. På Stortinget var han medlem av Administrasjons- komiteen.

Referanser 

Stortingsrepresentanter 1958–1961
Personer fra Aure kommune
Ordførere i Møre og Romsdal
Lokalpolitikere fra Venstre
Husebyhallen

Husebyhallen en kommunal idrettshall på Saupstad sør for Trondheim sentrum. Hallen ligger vegg-i-vegg med Husebybadet og er en del av Huseby idrettspark og ble bygget i perioden 1975–1976 etter tegninger av Arkiplan. Hallen har en bane med målene 44,6 x 22 meter.

Husebyhallen er hjemmebane for basketballklubben Nidaros Jets og ble tidligere også brukt som hovedarena for herrelaget til Kolstad Håndball, inntil de flyttet til den nærliggende Kolstad Arena i 2018.

Hallen har også blitt brukt som konsertarena ved flere anledninger, og konseptet Blokkrock ble arrangert av Kolstad Fotball mellom 2001–2018, hvor flere norske band deltok og hvor lokalpatrioten Åge Aleksandersen var fast artist.

Referanser

Litteratur

Eksterne lenker 
 Håndball.no – Anlegg, Husebyhallen

Idrettshaller i Norge
Idrettsanlegg i Trondheim
Byggverk fullført i 1976
Heimdal (bydel)
Kolstadflaten borettslag

Kolstadflaten borettslag ligger på Kolstad sør for Trondheim sentrum og har 481 leiligheter fordelt på 22 lavblokker i kjede med seks tun. Borettslaget ligger nord for drabantbyen Kolstad/Saupstad og ble grunnlagt i 1969 som det første av de store borettslagene i drabantområdet. Borettslaget er medlem av Boligbyggelaget Tobb.

Alle lavblokkene i borettslaget ble bygget i perioden høsten 1969 til 1971, og samtlige ligger i Kolstadflata med adresser fra 1a til 49b. 

Borettslaget er delt inn i seks tun, hvor alle har en lekeplass og grøntområde vendt mot sør. Lavblokkene består av 24 3-roms og én 4-roms leilighet i 1. etasje tilpasset bevegelseshemmede. Blokkene består for øvrig av 2, 3, 4 og 5. roms leiligheter.

Se også 
 Ringvegen borettslag
 Midteggen borettslag

Eksterne lenker 
 
 
 Tobb.no – Boligselskap, Kolstadflaten borettslag

Boligbyggelag og borettslag i Trondheim
Heimdal (bydel)
Etableringer i 1969
Sykkelpumpe

En sykkelpumpe er en type luftpumpe som er spesielt laget for å fylle sykkeldekk med luft. Den har en tilkobling eller adapter for bruk med en eller begge av de vanligste typene ventiler brukt på sykler, Schrader eller Presta. En tredje type kalt Dunlop (eller Woods) finnes, men slanger med disse ventilene kan fylles ved å bruke en Presta-pumpe.

I sin mest grunnleggende form, fungerer en sykkelpumpe via et hånddrevet stempel. Under oppoverbevegelsen trekker stemplet luft gjennom en enveisventil inn i pumpen fra utsiden. Under nedoverbevegelsen fortrenger stempelet luft fra pumpen inn i sykkeldekket. De fleste gulvpumper har en innebygd trykkmåler for å indikere lufttrykket i dekket.

Elektrisk drevne pumper laget for å fylle luft i bildekk (noe som er tilgjengelig på de fleste bensinstasjoner) kan i prinsippet brukes til å blåse opp et sykkeldekk hvis riktig type tilkobling er tilgjengelig. Noen slike pumper er laget for å stoppe før et passende lufttrykk (mye høyere for en sykkel enn et bildekk). Andre stopper ikke, men leverer større luftflyt for å fylle det større bildekket, med risiko for å overfylle og sprenge et sykkeldekk med mindre den stoppes i tide.

Referanser 

Sykkeldeler
Danial Jahić

Danial Jahić (født 1. juli 1979 fra Jugoslavia, død 19. januar 2021 i Ćelije i Serbia) var en serbisk idrettsmann som spesialiserte seg i lengdehopp.

Han konkurrerte i Sommer-OL 2000 i Sydney for Serbia-Montenegro.

Den 19. januar 2021 døde Jahić i Ćelije i Serbia en alder av 41 år av COVID-19.

Referanser

Eksterne lenker 

Serbiske lengdehoppere
Friidrettsutøvere under Sommer-OL 2000
Deltakere for Jugoslavia under Sommer-OL 2000
Dødsfall relatert til covid-19 i Serbia
Trøndelag tingrett

Trøndelag tingrett er en norsk domstol som ble opprettet 12. april 2021 gjennom en sammenslåing av Fosen tingrett, Inntrøndelag tingrett, Namdal tingrett og Sør-Trøndelag tingrett. Domstolen sogner til Trøndelag lagsogn i Frostating lagdømme. Den har rettssted på Brekstad, i Namsos, på Steinkjer og i Trondheim.

Domstolen har rundt 75 medarbeidere.

Rettskretsen dekker alle kommunene i Trøndelag: Flatanger, Frosta, Frøya, Grong, Heim, Hitra, Holtålen, Høylandet, Inderøy, Indre Fosen, Leka, Levanger, Lierne, Malvik, Melhus, Meråker, Midtre Gauldal, Namsos, Namsskogan, Nærøysund, Oppdal, Orkland, Osen, Overhalla, Rennebu, Rindal, Røros, Røyrvik, Selbu, Skaun, Snåsa, Steinkjer, Stjørdal, Trondheim, Tydal, Verdal, Ørland og Åfjord.

Referanser

Eksterne lenker
 

Tingretter i Norge
Etableringer i 2021
Myndigheter i Trøndelag
Ringvegen borettslag

Ringvegen borettslag er et borettslag som ligger i bydelsområdet Saupstad og Kolstad sør for Trondheim sentrum. Borettslaget er et av landets største private borettslag med sine 911 leiligheter fordelt på 37 lavblokker.

Borettslaget ble grunnlagt i 1971 som det andre av de tre store borettslagene i drabantområdet. De aller fleste lavblokkene har adresse Saupstadringen, mens fire blokker har adresse Casper Lundes veg og fem blokker har adresse Kolstadtunet. I perioden 2018–2019 ble det bygget et nytt administrasjons- og velferdsbygg for Ringvegen borettslag. Dette er plassert i Saupstadringen 19d og er tegnet av Pir II og bygget av Hent med støtte fra Enova.

Se også 
 Kolstadflaten borettslag
 Midteggen borettslag

Referanser

Eksterne lenker 
 
 

Boligbyggelag og borettslag i Trondheim
Heimdal (bydel)
Etableringer i 1971
Hjemsøkt (film)

Hjemsøkt er en norsk grøsser/skrekkfilm fra 2017. Maja Lunde har skrevet manus til filmen mens Carl Christian Raabe er regissør. Synnøve Macody Lund spiller hovedrollen som Cathrine som arver et gods på Hadeland som viser seg å være hjemsøkt.

For filmen ble Jorunn Kjellsby nominert til Kanonprisen 2017 i klassen beste birolle.

Handling 
Etter farens død, i løpet av julen, arver Catherine hans gamle isolerte eiendom i Norge. Men en gammel kvinne fra hjem-steder forteller henne historien om forsvinningen til en 7 år gammel jente, Marie, som var ingen ringere enn hennes egen mors søster - som Catherine aldri visste eksisterte.

Etter å ha hørt en rekke merkelige lyder i huset, tror Catherine at hun er hjemsøkt. Men plutselig får hun øye på en mystisk liten jente, Daisy, som går rundt i bygningen. Samtidig som kjæresten Marcus bekymrer seg for den nye urovekkende oppførselen til forloveden sin, blir Catherine venn med barnet - som veldig raskt viser seg å være et spøkelse.

Medvirkende 
 Synnøve Macody Lund
 
 Ken Vedsegaard
 Robert Skjærstad
 Jorunn Kjellsby

Referanser

Eksterne lenker 
 

Norske skrekkfilmer
Filmer fra 2017
Norske filmer fra 2010-årene
Trio – Jakten på Olavsskrinet

Trio – Jakten på Olavsskrinet er en norsk eventyrfilm for barn og ungdom fra 2017. Filmen er en oppfølger til TV-serien Trio som gikk på NRK Super i perioden 2016 til 2018. Manus til filmen er skrevet av Morten Hovland og Trond Morten Venaasen som også skrev manus til TV-serien, mens Eva Dahr er regissør. , Bjørnar Lysfoss Hagesveen og  spiller hovedrollene som tre ungdommer på jakt etter Olav den helliges skrin.

For filmen ble  nominert til Kanonprisen 2017 i klassen beste lyddesign.

Handling 
Nora, Simen og Lars er tre ungdommer og gode venner, som er veldig interessert i spennende eventyr. I flere hundre år har en rekke mennesker vært på jakt etter et myte-omspunnet skrin som visstnok skal ha tilhørt St. Olav.

Men ingen har hittil funnet igjen denne gjenstanden. De tre vennene forsøker derfor å løse dette store mysteriet, en gang for alle. Men de møter snart noen livsfarlige skattejegere, som også er på spor etter den verdifulle skatten.

Medvirkende 
 
 Bjørnar Lysfoss Hagesveen 
  
 
 
 
 Per Kjerstad
 Regine Stokkevåg Eide
 Reidar Sørensen

Referanser

Eksterne lenker 
 

Norske eventyrfilmer
Filmer fra 2017
Norske filmer fra 2010-årene
Teateråret 1936

Teateråret 1936 er en oversikt over hendelser, verk, fødte og avdøde personer med tilknytning til teater i 1936.

Nye drama 

Bertolt Brecht – Die Rundköpfe und die Spitzköpfe

Årets oppsettinger
8. februar – Coriolan var en teateroppsetting basert på tragedien Coriolanu av William Shakespeare som ble satt opp på Nationaltheatret med Johanne Dybwad som regissør.
3. april – Peer Gynt var en teateroppsetting basert på et skuespill med samme tittel av Henrik Ibsen, som ble satt opp på Nationaltheatret med Halfdan Christensen som regissør.
3. juni – Pass dem for malingen var en teateroppsetting basert på et verk av Renè Fauchois som ble satt opp på Det Nye Teater med Henrik Bentzon som regissør.

Fødsler

Dødsfall

Referanser
Frøya vindkraftverk

Frøya vindkraftverk ligger i Frøya kommune i Trøndelag.

Det er installert 14 Vestas V136 turbiner på 4,2 MW hver. Rotordiameter 136 meter, tårnhøyde 112 meter.

Total effekt er 58,8 MW. Årsproduksjon er 197,3 GWh.

TrønderEnergi er deleier i Frøya Vind AS.

12. August 2021 stoppes produksjonen av leverandøren Vestas på grunn av manglende oppgjør fra TrønderEnergi. Per 15. september 2021 er det ingen produksjon. TrønderEnergi har gjentatte ganger meldt til markedet gjennom den nordiske kraftbørsen NordPool at produksjonen er stoppet på grunn av planlagt vedlikehold men vil ikke bekrefte at dette er korrekt og om de derfor har villedet kraftbørsen og markedet.

10. november 2021 ble en turbin ødelagt. Det er mistanke om lynnedslag. Vrakdeler ble funnet 700 - 800 meter unna. Hele anlegget ble tatt ut av drift.

Referanser

Kilder

 NVE vindkraftverk 
 TrønderEnergi

Vindkraftverk i Trøndelag
Byggverk i Frøya
Kraftverk etablert i 2020
TrønderEnergi
Næringsliv i Frøya
Litteraturåret 1859

Litteraturåret 1859 er en oversikt over utgivelser, hendelser, prisvinnere og avdøde personer med tilknytning til litteratur i 1859.

Nye bøker

Skjønnlitteratur 
 Charles Dickens A Tale of Two Cities 
 Bjørnstjerne Bjørnson Arne

Sakprosa 
 Charles Darwin Om artenes opprinnelse gjennom det naturlige utvalg, eller De begunstigede rasenes bevarelse i kampen for tilværelsen
 John Stuart Mill Om friheten (On Liberty)

Dødsfall 

|-
| Oktober || 29. || Berthe Canutte Aarflot ||  || forfatter og salmedikter ||align=center|64 ||align=center|1795 || 
|}

Referanser
Husebyvegen

Husebyvegen (1–70f) er en vei på Huseby sør for Trondheim sentrum. Den fungerer som tilkomstveg for hele området på Huseby og har adkomst fra et vegkryss ved Kongsvegen/Saupstadringen hvor den deretter deler seg i to strekninger. 

Den ene strekningen går sørvestover og ender i flere parkeringsplasser til rekkehusbebyggelse. Den andre trekningen går mot nordvest og fungerer som tilkomstveg til flere gater før den ender i en snuplass blant eneboliger helt vest på Huseby. Veien ble oppkalt etter gården Huseby i 1970.

Litteratur 

Veier i Trondheim
Heimdal (bydel)
Line Halvorsen (billedkunstner)

Line Halvorsen (født 1976 i Trondheim) er en norsk billedkunstner, skribent og kurator. Hun er ansatt ved Kunsthøgskolen i Oslo, hvor hun har jobbet siden 2010.

Halvorsen er utdannet med Diplom fra Bergen Kunsthøgskole, KhiB, og Konsthøgskolan i Malmø. I tillegg har hun gjennomført to års utdanning i Allmenn Litteraturvitenskap fra UiT, og et år med Informasjons -og biblioteksvitenskap ved ABI, Oslo Met. Hun har også studert «Pedagogikk i kunstopplæring» ved KhiO, og to år ved Filmlinjen til Nordland kunst- og filmhøgskole.

Hun har kuratert utstillinger for Kunstnernes Hus, Fotogalleriet, Unge Kunstnernes Samfund, Galleri Format, Galleri Rekord, Lydgalleriet, Grünerløkka Kunsthall, Landmark, WIP:Konsthall i Stockholm og Fuzuê Arte e Cultura i Rio de Janerio, Brasil. Som skribent har hun skrevet tekster som er publisert av Lillehammer Kunstmuseum , Stavanger Kunstmuseum, Norwegian Craft , Tegnerforbundet, UKS-forum, Kunstløftet ved Norsk Kulturråd og Bergen Kunsthall.
 
Ved siden av å undervise ved Kunsthøgskolen i Oslo har Halvorsen vært gjestelærer ved Kunstakademiet i Bergen, Høgskolen i Østfold, Einar Granum, Oslo Fotokunstskole, Østfold fylkeskommune, Iparks «Kunst som levebrød» i Stavanger, og ved Kles og Kostymedesign (KhiO) gjennom flere år. Hun har også holdt en rekke kunstfaglige innlegg for ulike institusjoner som f.eks. Nasjonalmuseet. På initiativ fra Norske Billedkunstnere har hun hatt ansvaret for å sette opp atelierprogram for Den franske Ambassaden i tre år.
 
Per 2021 sitter hun i styret til Asker kunstfagskole (2018-). Tidligere har Halvorsen vært juryleder for Den Nasjonale Jury, Høstutstillingen og for Fotogalleriets jury. Hun har vært med i Apexart Advisory Commitee i New York, og sittet som vanlig jurymedlem for Unge Kunstnernes Samfund, Bergen Kunsthall, Tegnerforbundet, Buskerud Bildene Kunstnere, og Kunstløftet ved Kulturrådet (redaksjonsråd).

Referanser

Eksterne lenker 
 

Norske kunstnere
Norske billedkunstnere
Norske kuratorer
Teateråret 1932

Teateråret 1932 er en oversikt over hendelser, verk, fødte og avdøde personer med tilknytning til teater i 1932.

Nye drama

George S. Kaufman og Edna Ferber – Middag kl. 8 (Dinner at Eight)

Årets oppsetninger
7. oktober – Soldat Schwejk var en en teateroppsetting basert på romanen Den tapre soldat Švejk av Jaroslav Hašek. Det ble satt opp Det Nye Teater med Gyda Christensen som regissør.

Fødsler

Referanser
Søndre Husebytun

Søndre Husebytun (1a–46f) er en vei på Huseby sør for Trondheim sentrum. Den fungerer som tilkomstveg for det sentrale området på Huseby og har adkomst fra Husebyvegen i nord. Den fungerer også som gjennomfartsveg til enkelte eneboliger ved Husebyhøgda.

Fra Husebyvegen går veien i en svak helning oppover terrenget mot sørvest og ender i en rundkjøring på toppen av en bakke mot Bymarka, hvor Huseby høydebasseng og en mast for telekommunikasjon befinner seg. Den har syv avgreninger mot i hovedsak rekkehus og enkelte eneboliger. Veien fikk sitt navn etter gården Huseby i 1970, og fikk sin nåværende trasé i 1973 etter at den tidligere Johan D. Berlins veg (1970–1973) ble anlagt i området.

Litteratur 

Veier i Trondheim
Heimdal (bydel)
Wuhan FC

Wuhan FC, kinesisk: 武汉卓尔职业足球俱乐部 (stiftet 17. februar 2009) er en kinesisk fotballklubb fra Wuhan.

Meritter 
 Superligaen:  (0) 
 Den kinesiske fotballcupen:      (0)

Tidligere navn

2009–2010: Hubei Greenery FC (湖北绿茵)
2011: Wuhan Zhongbo FC (武汉中博)
2012–: Wuhan Zall FC (武汉卓尔)

Referanser

Eksterne lenker 
 

Fotballag i Kina
Fotballag etablert i 2009
Husebyhøgda

Husebyhøgda (1–10) er en blindvei på Huseby sør for Trondheim sentrum. Den fungerer som tilkomstveg for flere eneboliger på begge sider og har adkomst fra Søndre Husebytun i sør, like nedenfor Huseby høydebasseng. Veien går deretter mot nord og ender i en snuplass. Husebyhøgda ble i 1973 oppkalt etter gården Huseby og høyden den ligger på.

Litteratur 

Veier i Trondheim
Heimdal (bydel)
Nordre Husebytun

Nordre Husebytun (1a–10) er en blindvei på Huseby sør for Trondheim sentrum. Den fungerer som tilkomstveg for flere rekkehus, én moské, én eldre enebolig og Huseby barnehage. Den har adkomst fra Husebyvegen i sør og går nordover før den ender i en snuplass. Nordre Husebytun fikk sitt navn i 1970 og er oppkalt etter gården Huseby.

Bygninger og annet i Nordre Husebytun 
2: Huseby barnehage
13: Moské for Trondheim Mevlana Kultur Forening (TMKF)

Litteratur 

Veier i Trondheim
Heimdal (bydel)
Nordbakken

Nordbakken (1–28) er en vei på Huseby sør for Trondheim sentrum. Veien fungerer som tilkomstveg for flere eneboliger på alle sider og starter ved Husebyvegen i nord og går først sørover, før den vender vestover og deretter nordover igjen i en hesteskoform. Veien ble i 1970 oppkalt etter den svakt hellende bakken i området nord på Huseby.

Litteratur 

Veier i Trondheim
Heimdal (bydel)
Vestre Husebytun

Vestre Husebytun (1–35) er en vei på Huseby sør for Trondheim sentrum.  Veien fungerer som tilkomstveg for flere eneboliger på alle sider og starter ved krysset Husebyvegen og Nordbakken i sør før den går nordover og i en sirkel tilbake til seg selv. Veien ble opparbeidet i 1970 og er oppkalt etter gården Huseby.

Nord for Vestre Husebytun ligger næringsområdet på Flatåsen, kun avbrutt av Kongsvegen, og mot vest ligger Bymarka.

Litteratur 

Veier i Trondheim
Heimdal (bydel)
Teateråret 1930

Teateråret 1930 er en oversikt over hendelser, verk, fødte og avdøde personer med tilknytning til teater i 1930.

Nye drama
Bra mennesker av Oskar Braaten

Årets oppsetninger
1. april – Brutus var en teateroppsetting basert på skuespillet med samme tittel av Johan Bojer. Den ble satt opp på Det Nye Teater med Johan Hauge som regissør.
21. april – Gustav III var en teateroppsetting basert på skuespillet med samme tittel av August Strindberg. Den ble satt opp på Det Nye Teater med Einar Fröberg som regissør.
9. september – Bra mennesker var en en teateroppsetting basert på en folkekomedie med samme tittel av Oskar Braaten. Den hadde urpremiere på Nationaltheatret med David Knudsen som regissør.
23. oktober – Bra mennesker var en en teateroppsetting basert på en folkekomedie med samme tittel av Oskar Braaten. Den ble satt opp på Turné-Teatret med David Knudsen som regissør.

Fødsler

|-
|Februar ||19. || Knut Risan ||  || skuespiller ||align=center|80 ||align=center|2011 || 

|Juni || 11. || Elisabeth Granneman ||  || skuespiller ||align=center|61 ||align=center|1992 || 
|-
|Juli ||9. || Elsa Lystad ||  || skuespiller ||align=center| - ||align=center| - || 

|rowspan=1|August||23. || Rut Tellefsen ||  || skuespiller ||align=center| - ||align=center| - || 
|-
|rowspan=2|November ||14. || Erik Øksnes ||  || skuespiller ||align=center|67 ||align=center|1998 || 
|-
| 25. || Inger Marie Andersen ||  || skuespiller ||align=center|64 ||align=center|1995 || 
|}

Referanser
Doha Diamond League 2020

Doha Diamond League 2020 var et internasjonalt friidrettsstevne som ble arrangert på Qatar Sports Club i Doha i Qatar den 25. september 2020, som det åttende og siste stevnet i Diamond League 2020.

Grunnet koronaviruspandemien ble Diamond League 2020 endret, slik at det ikke ble tildelt Diamond League-poeng i de enkelte stevnene, og det ble heller ikke arrangert noen Diamond League-finale. Stevnene var derfor frittstående stevner.

Resultater

Menn

Kvinner

Referanser

Kilder 
 Resultater

Eksterne lenker 
  Wanda Diamond League - Doha

Friidrettsstevner
Friidrett i Qatar
Diamond League
Friidrett i 2020
Arrangementer påvirket av koronaviruspandemien
Suheim bin Hamad Stadium

Suheim bin Hamad Stadium, også kjent som Qatar SC Stadium, er en sportsarena i Doha i Qatar. Den ble åpnet i 1984.

Arenaen brukes av fotballaget Qatar Sports Club. Den brukes også til Diamond League-stevnet Doha Diamond League, tidligere kalt Qatar Athletic Super Grand Prix, med unntak av i 2019, da dette ble arrangert på Khalifa International Stadium. 

Para-VM i friidrett 2015 ble også arrangert her.

Eksterne lenker 
 Soccerway.com - Suheim bin Hamad Stadium
 World Stadiums 

Friidrettsarenaer
Sport i Qatar
Diamond League
Montagu Love

Montagu Love (født 15. mars 1877 i Portsmouth, England, død 17. mai 1943 i Beverly Hills, California, USA) var en britisk skuespiller, som var aktiv både i teater, vaudeville og film.

Karriere innen film
Han kom til USA på 1910-tallet og var mest virksom på 1920-tallet hvor han spilte i en rekke stumfilmer. Han fortsatte gjennom lydfilmens framvekst som karakterskuespiller i kjente filmer som Den hemmelighetsfulle ø, Emile Zolas liv, Robin Hoods eventyr og Gunga Din. Love fortsatte å spille i filmer helt fram til sin død i 1943 i en alder av 63 år.

Filmografi

Referanser

Eksterne lenker 
 
 

Engelske skuespillere
Personer fra Portsmouth
Orlando Duarte Figueiredo

Orlando Duarte Figueiredo, kjent som Orlando Duarte (født 18. februar 1932 i Rancharia i São Paulo i Brasil), var en brasiliansk sportskommentator og sportsjournalist.

Liv og virke 
Han dekket som sportsreporter og -kommentator 14 verdensmesterskap og ti olympiske leker. Han arbeidet for fjernynssenderne Globo, Band, Gazeta, SBT og, og dessuten for en rekke radiostasjoner. Blant sporsavisene han skrev for kan nevnes Gazeta Esportivo, O Tempo, og Ultima hora.

I 2014 kommenterte han for Brasil Verdensmesterskapet i fotball i 2014..

Han forfatteet dessuten mer enn 30 sportsbøker; blant dem var det en biografi om Pelé og en om De olympiske leker. Han anses som sentral for brasiliansk sporshistoriedkrivning.

Fra 2018 led han av alzheimer. Han døde 15. desember 2020 i en alder av 88 år som følge av covid-19.

Publikasjoner i utvalg 
 Pelé. O supercampeão. Makron Books, São Paulo 1993.
 Enciclopédia: todas as copas do mundo. Makron Books, São Paulo 1998, ISBN 85-34608873.
 História dos esportes. 6. Auflage. Senac, São Paulo 2019, ISBN 978-85-39605750.
 Na mesma sintonia. O rádio na vida e na obra de Orlando Duarte. Entrevista a Chico Barbosa. Senac, São Paulo 2008, ISBN 978-85-73597226.

Referanser 

Brasilianske journalister
Brasilianske forfattere
Personer fra regionen Presidente Prudente
Dødsfall relatert til covid-19 i Brasil